turjo4nis/wikipedia-bn-dump-20250701 huggingface dataset:
তুংকুয়ান মসজিদ

তুংকুয়ান মসজিদ () চীনের ছিংহাই প্রদেশের জিনিংয়ে অবস্থিত একটি মসজিদ। মসজিদটি  ছিংহাই প্রদেশের বৃহত্তম মসজিদ। প্রাদেশিক সরকার মসজিদটিকে সাংস্কৃতিক ধ্বংসাবশেষ সংরক্ষিত স্থানের মর্যাদা দেয়।

ইতিহাস 
১৩৮০ সালে মিং রাজবংশের শাসনকালে মসজিদটি নির্মাণ করা হয়। সম্প্রতিতে পুনঃনির্মাণ করা হয়। প্রশস্ত ভবনের বাইরের অংশে সাদা রঙের খিলান আছে। মসজিদে একটি সবুজ এবং সাদা গম্বুজ এবং দুটি লম্বা মিনার আছে। ১৯৮৬ সালের ২ মে ছিংহাই প্রাদেশিক সরকার আনুষ্ঠানিকভাবে মসজিদকে প্রাদেশিক সাংস্কৃতিক ধ্বংসাবশেষ সংরক্ষিত স্থানের মর্যাদা দেয়।

ছিংহাইয়ের সামরিক গভর্নর জেনারেল মা কি এবং মা বুফাং তুংকুয়ান মসজিদটি পরিচালনা করতেন।

ভবন 
চীনা স্থাপত্য  শৈলীর আদলে মসজিদটি নির্মাণ করা হয়েছে। মসজিদটি ১১০২ বর্গমিটার এলাকা জুড়ে অবস্থিত। প্রধান নামাজঘরটি কাঁচযুক্ত টালি ও নীল রঙের টালি দিয়ে তৈরি করা হয়েছে। মসজিদে প্রায় ১,০০০ জন মুসল্লি একসাথে নামাজ পড়তে পারে।

চিত্রশালা

আরও দেখুন 

 চীনে ইসলাম 
 চীনের মসজিদের তালিকা

তথ্যসূত্র

বহিঃসংযোগ 

 সরকারী ওয়েবসাইটে মসজিদের বিবরণ 

চীনের মসজিদ
সরলীকৃত চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
অপর্যালোচিত অনুবাদসহ পাতা
১৪শ শতাব্দীতে চীনে প্রতিষ্ঠিত
নিকন এয়ারওয়েজ

নিক এয়ারওয়েজ ২০০৬ থেকে ২০০৭ পর্যন্ত পরিচালিত একটি সংক্ষিপ্ত  এয়ারলাইন ভিত্তিক নাইজেরিয়ার বিমান সংস্থা

ইতিহাস 
২০০৬ সালের জুলাইয়ে, নিকন গ্রুপের সহযোগী সংস্থা ফ্লিট এয়ার নাইজেরিয়া লিমিটেড ইএএস এয়ারলাইন্সে সংযুক্ত হয়ে এভাবে নিকন এয়ারওয়েজ তৈরি করে।  এক বছর পরে এটি বন্ধ হওয়ার আগ পর্যন্ত, নবগঠিত বিমান সংস্থা লাগোস, আবুজা এবং জোসের মধ্যে দেশীয় পরিষেবা পরিচালনা করত।

বহর 
নিকোন এয়ারওয়েজের বহরে নিম্নলিখিত বিমানগুলি নিয়ে গঠিত:  

 2 বোয়িং ৭৩৭-২০০ ।

তথ্যসূত্র 

২০০৬-এ প্রতিষ্ঠিত বিমান পরিবহন সংস্থা
পাকিস্তান দাবা ফেডারেশন

পাকিস্তান দাবা ফেডারেশন পাকিস্তানের একটি ক্রীড়া সংস্থা, যা পাকিস্তানে দাবা খেলার উন্নয়ন, প্রচার ও প্রসারে কাজ করে থাকে। সংস্থাটি নিয়মিত পাকিস্তানি দাবা চ্যাম্পিয়নশিপ নামক প্রতিযোগিতার আয়োজন করে। এটি বিশ্ব দাবা সংস্থা, এশিয়ান দাবা ফেডারেশন এবং পাকিস্তান ক্রীড়া বোর্ডের সদস্য।

তথ্যসূত্র  

১৯৫৭-এ পূর্ব পাকিস্তানে প্রতিষ্ঠিত
দাবা সংগঠন
পাকিস্তানের ক্রীড়া নিয়ন্ত্রণ পরিষদ
পাকিস্তানে ক্রীড়া পরিচালনা পরিষদ
১৯৫৭-এ পাকিস্তানে প্রতিষ্ঠিত
আলোক বক্ররেখা

জ্যোতির্বিজ্ঞানে, আলোক বক্ররেখা (ইংরেজিঃ Light curve) হলো কোনো আকাশস্থ বস্তু বা অঞ্চলের আলোক তীব্রতার লেখচিত্র, সময়ের একটি ফাংশন হিসেবে। এই আলো সাধারণত একটি পৃথক কম্পাংক ব্যবধান বা ব্যান্ডে থাকে। আলোক বক্ররেখা পতনশীল যুগ্ন তারা বা শেফালী বিষমতারার মত পর্যায়বৃত্ত হতে পারে, অর্থাৎ তারা একটি নিয়মিত আদলে (প্যাটার্নে) পুনরাবৃত্ত হয়। কিংবা নবতারা, বিধ্বংসী বিষমতারা, অতিনবতারা বা অনুলেন্সিং এর ঘটনার মত অপর্যায়বৃত্তও, অর্থাৎ কোনো প্যাটার্ন ছাড়া অনিয়মিতও হতে পারে।  অন্যান্য পর্যবেক্ষণের সাথে আলোক বক্ররেখার অধ্যায়ন সেই ভৌত প্রক্রিয়া যা ইহা উৎপন্ন করে তার সম্পর্কে গুরুত্বপূর্ণ তথ্য দিতে পারে বা ইহা সম্পর্কীয় ভৌত তত্ব সমূহকে কমিয়ে আনতে পারে।

বিষমতারা 

সময়ের সাথে একটি বিষমতারার আপাত মানের লেখগুলিকে সাধারণত এদের ব্যবহার বিশ্লেষণ ও কল্পনা করতে ব্যবহার করা হয়। যদিও বর্ণালীগত বৈশিষ্ট্য থেকে ক্রমবর্ধমানভাবে বিষমতারার ধরনের শ্রেণিবিভাগ করা হচ্ছে, তবুও তাদের উজ্জলতা পরিবর্তনের ধারাবাহিকতা, পর্যায়কাল বা বিস্তার এখনো গুরুত্বপূর্ণ বিষয়। কিছু শ্রেণির বিষমতারার যেমন শেফালী বিষমতারার প্রতি চক্রে ঠিক একই পর্যায়কাল, বিস্তার ও আকার সহ অত্যন্ত নিয়ত আলোক বক্ররেখা থাকে। অন্যান্যের, যেমন মীরা বিষমতারা সমূহের বিভিন্ন মানের বিস্তার সহ কিছুটা কম নিয়ত আলোক বক্ররেখা থাকে যেখানে অর্ধনিয়ত বিষমতারা সমূহ ছোট বিস্তার সহ বেশ কম নিয়ত। 

বিষমতারা সমূহের আলোক বক্ররেখার আকার এদের উজ্জলতা পরিবর্তনকারী প্রক্রিয়া সম্পর্কে গুরুত্বপূর্ণ তথ্য দেয়। গ্রসন বিষমতারা সমূহের জন্য সামগ্রিকতার পরিমাপ, তারা গুলির আপেক্ষিক আকার ও তাদের পৃষ্ঠ উজ্জলতা সম্পর্কে ইঙ্গিত দেয়।  ইহা তারাদ্বয়ের কক্ষপথের উপবৃত্ততা ও আকৃতি বিক্রিতিও দেখাতে পারে।  স্পন্দিত তারা সমূহের জন্য, স্পন্দনের বিস্তৃতি বা পর্যায়কাল তারাটির ঔজ্জ্বল্যের সাথে সম্পর্কীয় হতে পারে এবং আলোক বক্ররেখার আকার স্পন্দক ধরনের নির্দেশক হতে পারে।

তথ্যসূত্র

বহিঃসংযোগ 
 The AAVSO online light curve generator  can plot light curves for thousands of variable stars
 The Open Astronomy Catalogs have light curves for several transient types, including supernovae
 Lightcurves: An Introduction by NASA's Imagine the Universe
 DAMIT Database of Asteroid Models from Inversion Techniques

দৃশ্যমান তারা সমূহ
নাক্ষত্রিক জ্যোতির্বিদ্যা
গ্রহ বিজ্ঞান
নাক্ষত্রিক জ্যোতির্বিজ্ঞান
হাওয়াই ক্যাথলিক হেরাল্ড

হাওয়াই ক্যাথলিক হেরাল্ড হচ্ছে যুক্তরাষ্ট্রের হাওয়াইয়ের হনুলুলুর রোমান ক্যাথলিক ডায়োসিস এবং এর পূর্বসূরী ভিকেরিয়েট অ্যাপোস্টলিকের একাধিক প্রাতিষ্ঠানিক সংবাদপত্রের বর্তমান সংস্করণ। ১৯৩৬ সালের নভেম্বর মাসে প্রতিষ্ঠিত ক্যাথলিক হেরাল্ড নিউজপেপারকে প্রতিস্থাপিত করে ১৯৪৭ সালের জানুয়ারি মাসে এই সংবাদপত্রটি প্রতিষ্ঠিত হয়। সংবাদপত্রটি হনুলুলুর রোমান ক্যাথলিক বিশপ কর্তৃক প্রকাশিত হয়ে থাকে। যুক্তরাষ্ট্রের হাওয়াই রাজ্যের প্রায় ১৫,৪০০ জন পাঠক নিয়মিত পত্রিকাটি পাঠ করে থাকে।

উৎস 
হাওয়াই ক্যাথলিক হেরাল্ড 

হাওয়াইয়ের সংবাদপত্র
১৯৪৭-এ প্রতিষ্ঠিত প্রকাশনা
১৯৪৭-এ হাওয়াইয়ে প্রতিষ্ঠিত
হনুলুলু
জি প্লাস

জি প্লাস ভারতের গুয়াহাটি ভিত্তিক একটি  ইংরেজি ভাষার ভারতীয় সাপ্তাহিক ট্যাবলয়েড পত্রিকা। এটি গুয়াহাটি প্লাস নামেও পরিচিত। প্রতি শনিবার পত্রিকাটি প্রকাশিত হয়। এটিতে মূলত উত্তর পূর্ব ভারতের রাজ্য আসামের বৃহত্তম শহর গুয়াহাটির সংবাদ থাকে।

ইতিহাস 
জি প্লাস  প্রথম প্রকাশিত হয়েছিল অক্টোবর ২০১৩. এটি ইনসাইট ব্র্যান্ডকম প্রাইভেট লিমিটেডের মালিকানাধীন এবং পরিচালিত হয়ে আসছে। এটি সেপ্টেম্বর ২০১৭ সালে ডিজিপাব পুরস্কার পেয়েছে।

অন্যান্য 
এছাড়া এটি বার্ষিক গুয়াহাটি থিয়েটার ফেস্টিভ্যালের  সহ-আয়োজক। অন্যান্য আয়োজকরা হলেন ব্যাল্যান্টাইন, অডি , এ্যাপোলো হসপিটালস, ভোডাফোন, ইন্ডিয়ান অয়েল, এবং হস্তাক্ষর। এই অনুষ্ঠানে কাজ করে গেছেন শাবানা আজমি, রজত কাপুর, সৌরভ শুক্লা, রণবীর শুরে, এবং কাল্কি কেকল্যা।

আরও দেখুন 

 দ্য অসম ট্রিবিউন 
 দ্য সেন্টিনেল (গুয়াহাটি) 
 দ্য টাইমস অব ইন্ডিয়া

তথ্যসূত্র

বহিঃসংযোগ 

 

ভারতের ইংরেজি ভাষার সংবাদপত্র
২০১৩-এ আসামে প্রতিষ্ঠিত
চিচাওইং মসজিদ

চিচাওইং মসজিদ () চীনের চিয়াংসু প্রদেশের নানচিংয়ের  জুয়ানওয়ু শহরে অবস্থিত একটি মসজিদ।

ইতিহাস 
তাইপিং রাজত্বের সময়, একটি যুদ্ধে মসজিদটিকে পুড়িয়ে দেওয়া হয়। চীনের গণতন্ত্র শুরুর দিকে হুইয়ের জনগণ মসজিদ নির্মাণের জন্য তহবিল সংগ্রহ করতে শুরু করে। ১৯১২ সালে মসজিদের নামাজঘরটি পুনর্নির্মাণ করা হয়। ১৯৮৭ সালে নানচিংয়ের নাগরিক ইসলামিক সমিতি কর্তৃক  তহবিলের সাহায্যে মসজিদটিকে সংস্কার করা হয়।

স্থাপত্য 
মসজিদ প্রাঙ্গণ ৮১৫.১ বর্গমিটার এলাকা জুড়ে অবস্থিত। মসজিদটি চীনা স্থাপত্য শৈলীতে নির্মাণ করা হয়েছে, তবে ইসলামিক স্থাপত্যের ছায়া সবখানেই আছে। মসজিদের ভবনটি চারতলা বিশিষ্ট। ভবনে পাহারাদার ঘর, রান্নাঘর, সভাকক্ষ, বিশ্রামাগার, প্রধান নামাজঘর, গোসলখানা, অযুখানা, অভ্যর্থনা কক্ষ, ইমামের কার্যালয়, মসজিদ কর্মীদের কার্যালয় আছে। মূল নামজঘরের সাথে দুইটি মিনার আছে। মসজিদটি নানজিং মেট্রোর ঝুজিয়াংলু স্টেশনের উত্তর-পূর্বে হেঁটে যাওয়া যাবে এমন দূরত্বে অবস্থিত।

আরও দেখুন 
 চীনে ইসলাম 
 চীনের মসজিদের তালিকা

তথ্যসূত্র 

চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
চীনের মসজিদ
গ্রেটার কাশ্মীর

গ্রেটার কাশ্মীর একটি ইংরেজি দৈনিক পত্রিকা যা ভারতের জম্মু ও কাশ্মীরের গ্রীষ্মকালীন রাজধানী শ্রীনগর থেকে প্রকাশিত হয়।  সংবাদপত্রটি প্রথমদিকে ১৯৮৭ সালে সাপ্তাহিক সংবাদপত্র হিসাবে শুরু করে এবং পরে ১৯৮৯ সালে এটির দৈনিক প্রকাশনা শুরু হয়। 

জম্মু ও কাশ্মীরে গ্রেটার কাশ্মীরের প্রচলনের বৃহত্তম ভিত্তি রয়েছে এবং এই রাজ্যের সর্বাধিক পঠিত ইংরেজি দৈনিক পত্রিকা।  গ্রেটার কাশ্মীর গ্রুপ (জিকে কমিউনিকেশনস প্রাইভেট লিমিটেড) এর ভগিনী প্রকল্প, উর্দু ভাষার নওয়া-ই-ঝেলাম,  কাশ্মীর উজমা এবং একটি ইংরেজি ম্যাগাজিন কাশ্মীর ইঙ্ক রয়েছে। 

২০১৮ সালের হিসাবে, শ্রীনগর ও জম্মু থেকে প্রকাশিত প্রতি কপির মূল্য ৫ রুপি।  এর প্রধান সম্পাদক হলেন ফায়াজ আহমদ কালু।

সংবাদপত্র নিষিদ্ধ 
ফেব্রুয়ারি ২০১৯ এ, গভর্নর অফিস অনির্দিষ্টকালের জন্য এই সংবাদপত্রের পাশাপাশি কাশ্মীর রিডারে সরকারী বিজ্ঞাপন দেওয়া বন্ধ করে দিয়েছে। এই সিদ্ধান্তকে "কাশ্মীর এডিটরস গিল্ড" ভারতের মুক্ত সংবাদমাধ্যমকে নিয়ন্ত্রণে আনার একটি প্রয়াস হিসাবে উল্লেখ করেছিল।

তথ্যসূত্র

বহিঃসংযোগ 

 গ্রেটার কাশ্মীরের   অনলাইন সংস্করণ 
 নিউজপেপারস.কম -এ গ্রেটার কাশ্মীর

ভারতের ইংরেজি ভাষার সংবাদপত্র
ভারতের দৈনিক সংবাদপত্র
জম্মু ও কাশ্মীরের গণমাধ্যম
১৯৮৭-এ প্রতিষ্ঠিত সংবাদপত্র
কেএস ক্রাকোভিয়া ফুটবল ক্লাব

{{Infobox football club
| clubname = কেএস ক্রাকোভিয়া 
| image = কেএস ক্রাকোভিয়া (ফুটবল) লোগো.svg
| image_size = 180px
| fullname = মিয়েস্কি ক্লুব স্পোর্তোভি ক্রাকোভিয়া এসএসএ
| nickname = পাসি (স্ট্রিপস’’)
| founded = 
| ground = স্তাদিওন ক্রাকোভি
| capacity = ১৫,০১৬
| chairman =  ইয়ানুশ ফিলিপিয়াক
| manager =  মিখাউ প্রোবিয়েজ
| league = একস্ত্রাকলাসা
| season = ২০১৮–১৯
| position = ৪র্থ
| current = 
| website = http://www.cracovia.pl/pilka-nozna/
| pattern_la1=_cracovia1718h |pattern_b1=_cracovia1718h |pattern_ra1=_cracovia1718h 
| leftarm1=FFFFFF|body1=FFFFFF|rightarm1=FFFFFF|shorts1=FFFFFF|socks1=FFFFFF
| pattern_la2=_cracovia1718a |pattern_b2=_cracovia1718a |pattern_ra2=_cracovia1718a 
| leftarm2=000000|body2=000000|rightarm2=000000|shorts2=000000|socks2=000000
}}
কেএস ক্রাকোভিয়া (; এছাড়াও শুধুমাত্র ক্রাকোভিয়া () নামে পরিচিত) হচ্ছে ক্রাকুফ ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯০৬ সালের ১৩ই জুন তারিখে প্রতিষ্ঠিত হয়েছে। কেএস ক্রাকোভিয়া তাদের সকল হোম ম্যাচ ক্রাকুফের স্তাদিওন ক্রাকোভিতে খেলে থাকে; যার ধারণক্ষমতা হচ্ছে ১৫,০১৬। বর্তমানে এই ক্লাবের ম্যানেজারের দায়িত্ব পালন করছেন মিখাউ প্রোবিয়েজ এবং সভাপতির দায়িত্ব পালন করছেন ইয়ানুশ ফিলিপিয়াক। পোলীয় মধ্যমাঠের খেলোয়াড় ইয়ানুশ গোল এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, কেএস ক্রাকোভিয়া এপর্যন্ত ৫টি শিরোপা জয়লাভ করেছে; যার সবগুলো হচ্ছে একস্ত্রাকলাসা শিরোপা।

অর্জন
একস্ত্রাকলাসা
 চ্যাম্পিয়ন (৫): ১৯২১, ১৯৩০, ১৯৩২, ১৯৩৭, ১৯৪৮
 রানার-আপ (২):'' ১৯৩৪, ১৯৪৯

তথ্যসূত্র

বহিঃসংযোগ

  
 অপ্রাতিষ্ঠানিক ওয়েবসাইট 
 উইকিপাসিতে কেএস ক্রাকোভিয়া 
 90minut.pl-এ কেএস ক্রাকোভিয়া 
 eyeofkrakow.pl-এ কেএস ক্রাকোভিয়া 

কেএস ক্রাকোভিয়া
একস্ত্রাকলাসার ক্লাব
পোল্যান্ডের ফুটবল ক্লাব
১৯০৬-এ পোল্যান্ডে প্রতিষ্ঠিত
১৯০৬-এ প্রতিষ্ঠিত ফুটবল ক্লাব
আনাড়ী

আনাড়ি () হৃষিকেশ মুখোপাধ্যায় পরিচালিত ১৯৫৯ সালের চলচ্চিত্র। ছবিতে অভিনয় করেছেন রাজ কাপুর, নূতন, মতিলাল এবং ললিতা পাওয়ার। সঙ্গীত পরিচালনা করেছিলেন শঙ্কর জয়কিষণ এবং গীতিকার ছিলেন হাসরাত জয়পুরি ও শৈলেন্দ্র। ললিতা পাওয়ার যে কয়েকটি চলচ্চিত্রতে ইতিবাচক ভূমিকা পালন করেছিল তার মধ্যে এটি অন্যতম। ছবিটি তামিল ভাষায় পাসমাম নেসামাম নামে পুনর্নির্মাণ হয়েছিল।

পটভূমি 
রাজ কুমার এক সৎ, সুদর্শন এবং বুদ্ধিমান যুবক। কেবলমাত্র চিত্রশিল্পী হিসাবে কাজ করে, তিনি তার বাড়িওয়ালাকে ঠিকমতো ভাড়া ও জীবিকা নির্বাহ করতে পারছেন না। একদিন, রাজ টাকা পয়সা সংবলিত একটি মানিব্যাগ পেয়ে এটির মালিক মিঃ রামনাথকে ফিরিয়ে দেয়। রামনাথ রাজকে প্রশংসা করেন; তার সততায় সন্তুষ্ট হয়ে তিনি রাজকে কেরানি হিসাবে তাঁর অফিসে কাজ করতে নিয়োগ করেন। রাজের সাথে রামনাথের দাসী আশার দেখা হয় এবং তারা একে অপরের প্রেমে পড়ে যায়। কিন্তু রাজ পরে জানতে পারে যে, আশা তার নিয়োগকর্তার ভাইঝি আরতি, এবং রামনাথ তাঁর ভাইঝিকে দরিদ্র রাজের সাথে দেখা করতে নিষেধ করে দেন। এরইমাঝে দুর্ভাগ্যক্রমে তার বাড়িওয়ালা মিসেস ডি’সা, রামনাথের কোম্পানির তৈরি ওষুধ সেবন করে হঠাৎই মারা যান। পুলিশ ময়না তদন্ত করে সিদ্ধান্ত নিয়েছে যে, কেউ মিসেসকে বিষ প্রয়োগ করেছে। পুলিশ সন্দেহভাজন হিসাবে রাজকে জিজ্ঞাসাবাদের জন্য নেয়, গ্রেপ্তার করে কারাগারে রাখা হয়। তবে বিচার চলাকালে রামনাথ তাঁর কোম্পানিতে তৈরি ওষুধের পুরো দায় স্বীকার করে নেন, এতে রাজ অভিযোগ থেকে মুক্তি পায়। এরপর, আরতি রাজকে বিয়ে করে কেননা সে মিসেস ডি'সাকে প্রতিশ্রুতি দিয়েছিল যে তাঁর অবর্তমানে আরতি রাজকে দেখে রাখবে, কারণ দুনিয়া যতটুকু চতুর রাজ ঠিক ততটাই আনাড়ি।

শ্রেষ্ঠাংশে 

 রাজ কাপুর - রাজ কুমার
 নুতন - আরতি সোহানলাল
 ললিতা পওয়ার - মিসেস ডি'সা
 শুভা খোটে -আশা
 মতিলাল - শেঠ রামনাথ সোহানলাল
 মুকরি - কেরানী
 নানা পালসিকার - ভিল প্রিস্ট
 রুবি মায়ার্স -গার্লস কলেজের শিক্ষার্থী

সংগীত

উল্লেখ্য 
ছবিতে নুতনের মামার চরিত্রে অভিনয় করেছেন মতিলাল। বাস্তব জীবনে তিনি নুতনের মা শোভনা সমার্থের সাথে থাকতেন।

অফিসের একটি দৃশ্যে মুকরি বলে, “আজ কা কাম কাল করো, কাল কা কাম পরসোঁ”; হৃষিকেশ এই সংলাপটি তার ১৯৭৯-এর মুভি গোলমাল-এও পুনারাবৃত্ত করেছিলেন।

পুরস্কার 

 ১৯৫৯ ফিল্মফেয়ার সেরা অভিনেতা পুরস্কার রাজ কাপুরের জন্য
 ১৯৫৯ ফিল্মফেয়ার সেরা সংগীত পরিচালক পুরস্কার শঙ্কর জয়কিষণের জন্য
 ১৯৫৯ ললিতা পাওয়ারের পক্ষে ফিল্মফেয়ার সেরা সহায়ক অভিনেত্রীর পুরস্কার
 ১৯৫৯ ফিল্মফেয়ার সেরা সব গীতিকার পুরস্কার শৈলেন্দ্রর জন্য "সাব কুছ সিখা হাম নে" এর জন্য
 ১৯৫৯ ফিল্মফেয়ার মুকেশের জন্য "সাব কুছ সিখা হাম নে" এর জন্য সেরা পুরুষ প্লেব্যাক পুরস্কার
 ১৯৫৯ হিন্দিতে সেরা ফিচার ফিল্মের জন্য রাষ্ট্রপতির রৌপ্যপদক

তথ্যসূত্র

বাহিঃ সংযোগ 

 
 আনারি চলচ্চিত্রের একটি গবেষণা - ইন্ডিয়ায় সিনেমা, আইওয়া বিশ্ববিদ্যালয়
 পরিচালক হৃষীকেশ মুখোপাধ্যায়ের সরকারী শ্রদ্ধাঞ্জলি সাইট

অন্য ভাষায় পুনর্নির্মিত হিন্দি চলচ্চিত্র
শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
শঙ্কর-জয়কিশন সুরারোপিত চলচ্চিত্র
১৯৫৯-এর চলচ্চিত্র
১৯৫০-এর দশকের হিন্দি ভাষার চলচ্চিত্র
ভারতীয় চলচ্চিত্র
হিন্দি ভাষার চলচ্চিত্র
রাজ কাপুরের চলচ্চিত্রের তালিকা

ভারতীয় অভিনেতা, চলচ্চিত্র প্রযোজক এবং চলচ্চিত্র পরিচালক রাজ কাপুর এর চলচ্চিত্রের তালিকা  ।

চলচ্চিত্রের তালিকা

তথ্যসূত্র 

রাজ কাপুর
অভিনেতাদের চলচ্চিত্র তালিকা
ভারতীয় চলচ্চিত্র তালিকা
শোয়েব মোহাম্মদ

শোয়েব মোহাম্মদ (; জন্ম: ৮ জানুয়ারি, ১৯৬১) করাচি এলাকায় জন্মগ্রহণকারী কোচ, প্রশাসক ও সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৯৫ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন তিনি।

প্রথম-শ্রেণীর ক্রিকেট 
১৯৭৬-৭৭ মৌসুম থেকে ২০০১-০২ মৌসুম পর্যন্ত শোয়েব মোহাম্মদের প্রথম-শ্রেণীর খেলোয়াড়ী জীবন চলমান ছিল।

ছোটখাটো গড়নের অধিকারী ও প্রায়শঃই স্ট্রোকবিহীন অবস্থায় খেলা শোয়েব আহমেদ অনেক সময় অতিমানবীয় শক্তি নিয়ে ব্যাটিংয়ে মনোনিবেশ ঘটাতেন। পিতার ন্যায় তিনিও সচরাচর ব্যাটিং উদ্বোধনে নামতেন। মূলতঃ অফ সাইডেই তিনি শট খেলতে দক্ষতা প্রদর্শন করতেন। এছাড়াও, কভার ড্রাইভগুলো বেশ দৃষ্টিনন্দন ছিল। সামনের পায়ে ভর রেখে খেলতেন তিনি।

কভার অঞ্চলে ফিল্ডিং করতেন। তবে, লেগ সাইডে ডিপ অঞ্চলে কিংবা শর্ট লেগে হেলমেটের পিছনে দণ্ডায়মান থাকতে অধিক স্বাচ্ছন্দ্যবোধ করতেন। মাঝে-মধ্যে অফ স্পিন বোলিং করতেন। মূলতঃ থিতু হয়ে আসা জুটিতে ফাঁটল ধরাতে বোলিং কর্মে অগ্রসর হতেন।

আন্তর্জাতিক ক্রিকেট 
সমগ্র খেলোয়াড়ী জীবনে পঁয়তাল্লিশটি টেস্ট ও তেষট্টিটি একদিনের আন্তর্জাতিকে অংশগ্রহণ করেছেন শোয়েব মোহাম্মদ। ২৪ সেপ্টেম্বর, ১৯৮৩ তারিখে জলন্ধরে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২২ সেপ্টেম্বর, ১৯৯৫ তারিখে শিয়ালকোটে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।

সাতটি সেঞ্চুরি করেছেন তিনি। তন্মধ্যে, পাঁচটিই নিউজিল্যান্ডীয় বোলারদের মোকাবেলান্তে সফলতার সাথে সম্পন্ন করেছেন।

অবসর 
ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। পাকিস্তানের ক্রিকেটের উন্নয়নের সাথে জড়িত রয়েছেন তিনি। কোচিংয়ের সাথে সম্পৃক্ত রয়েছেন ও পাকিস্তান ক্রিকেট বোর্ডের অধীনে যাচাইবাছাই কর্মের সাথে জড়িত তিনি। ২০০৯ সালে আব্দুল কাদির ও সেলিম জাফরের সাথে তিনিও দল নির্বাচকের ভূমিকায় অবতীর্ণ হয়েছিলেন। ১১ ফেব্রুয়ারি, ২০১৪ তারিখে জাতীয় দলে মঈন খানকে কোচের দায়িত্বের পাশাপাশি তাকে ফিল্ডিং কোচ হিসেবে মনোনীত করা হয়।

সাবেক পাকিস্তানি ক্রিকেটার হানিফ মোহাম্মদের সন্তান তিনি। ১৯৯০-এর দশকের মাঝামাঝি সময় পর্যন্ত ডানহাতি ব্যাটসম্যান হিসেবে পাকিস্তানের প্রতিনিধিত্ব করেছেন।

তথ্যসূত্র

আরও দেখুন 
 আজমত রানা
 আরশাদ আইয়ুব
 পাকিস্তানি টেস্ট ক্রিকেটারদের তালিকা
 এশিয়া কাপের পাঁচ-উইকেট প্রাপ্তির তালিকা
 প্রথম-শ্রেণীর ক্রিকেট দলসমূহের বর্তমান তালিকা
 পাকিস্তানি একদিনের আন্তর্জাতিক ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯৬১-এ জন্ম
জীবিত ব্যক্তি
১৯৮৭ ক্রিকেট বিশ্বকাপের ক্রিকেটার
করাচির ক্রিকেটার
করাচি ব্লুজের ক্রিকেটার
করাচি হোয়াইটসের ক্রিকেটার
করাচি থেকে আগত ক্রিকেটার
গুজরাতি বংশোদ্ভূত পাকিস্তানি ব্যক্তি
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তান ইন্টারন্যাশনাল এয়ারলাইন্স বি-এর ক্রিকেটার
পাকিস্তান স্টারলেটসের ক্রিকেটার
পাকিস্তান ইন্টারন্যাশনাল এয়ারলাইন্সের ক্রিকেটার
মুহাজির ব্যক্তি
২০শ শতাব্দীর পাকিস্তানি পুরুষ ক্রীড়াবিদ
দ্য আফটারনুন ডিসপাচ এন্ড কুরিয়ার

দি আফটারনুন ডিসপাচ এন্ড কুরিয়ার ভারতের মুম্বাইয়ের একটি সন্ধ্যকালীন ট্যাবলয়েড। এই সংবাদপত্রটি বেহরাম কন্ট্রাক্টর, "বিজিবি" নামে বেশি পরিচিত, কর্তৃক প্রকাশনা শুরু করেয়েছিল, ২৫ শে মার্চ ১৯৮৫। 

এই সংবাদপত্রটি ভারতের বেশ কয়েকজন নামী সাংবাদিকের জন্য একটি প্লাটফর্ম হিসাবে কাজ করেছে। এটি মুম্বই এবং সংলগ্ন শহরগুলির সংবাদে  মনোনিবেশ করে।

অনন্ত রাও কানঙ্গি এই পত্রিকার সহযোগী সম্পাদক।

কামাল মোরারকা - প্রাক্তন কেন্দ্রীয় মন্ত্রী ও ব্যবসায়ী এবং সমাজবাদী জনতা পার্টির জাতীয় সভাপতি চন্দ্রশেখর এই পত্রিকার পরিচালক পর্ষদের চেয়ারম্যান।

২০২০ সালের ফেব্রুয়ারিতে পত্রিকাটি বন্ধ হয়ে যায়।

তথ্যসূত্র

বহিঃসংযোগ 

 দ্য আফটারনুন ডিসপাচ এন্ড কুরিয়ার ওয়েবসাইট 
 সান সেটস অন আফটারনুন

ভারতের ইংরেজি ভাষার সংবাদপত্র
মুম্বইয়ের সংবাদপত্র
ভারতের দৈনিক সংবাদপত্র
১৯৮৫-এ প্রতিষ্ঠিত সংবাদপত্র
ভারতের বিলুপ্ত সংবাদপত্র
তেলেঙ্গানা টুডে

তেলেঙ্গানা টুডে ভারতের নিবন্ধিত ইংরেজি ভাষার সংবাদপত্র। কাগজটির লক্ষ্য ছিল মূলত তেলেঙ্গানা রাজ্যের রাজনীতি এবং উন্নয়নের দিকে মনোনিবেশ করা। সংবাদপত্রটির মালিকানা তেলেঙ্গানা পাবলিকেশনস প্রাইভেট লিমিটেড।

পত্রিকাটি ই-পেপার ফরমেটেও পাওয়া যায়।

ইতিহাস 
এটি ১৫ ডিসেম্বর ২০১৬-এ চালু হয়েছিল  এটি একটি তেলুগু দৈনিক নামস্তে তেলেঙ্গানার একটি ভগিনী প্রকাশনা।

আরো দেখুন 

 নমস্তে তেলেঙ্গানা 
 ভারতে সংবাদপত্রের তালিকা

তথ্যসূত্র

বহিঃসংযোগ 

 তেলেঙ্গানা টুডে ওয়েবসাইট 
 তেলেঙ্গানা টুডে ই- পেপার

ভারতের ইংরেজি ভাষার সংবাদপত্র
২০১৬-এ প্রতিষ্ঠিত
ভারতের দৈনিক সংবাদপত্র
হায়দ্রাবাদের সংবাদপত্র
ডেকান হেরাল্ড

ডেকান হেরাল্ড (ডিএইচ) একটি ইংরেজি দৈনিক পত্রিকা যা ভারতের কর্ণাটক রাজ্য থেকে দ্য প্রিন্টার্স (মহীশূর) প্রাইভেট লিমিটেড, যা নেটকাল্লাপ পরিবার পরিচালিত একটি পারিবারিক ব্যবসা, কর্তৃক প্রকাশিত হয়। এর সাত সংস্করণ বেঙ্গালুরু, হুবলি, দাওয়ানগরে, হোসপেত, মহীশূর, ম্যাঙ্গালোর এবং গুলবর্গা থেকে মুদ্রিত হয়েছে।

বিতর্ক 
১৯৮৬ সালের ডিসেম্বরে ডেকান হেরাল্ড পত্রিকায় রবিবারের পরিপূরক ম্যাগাজিনে মোহাম্মদ দ্য ইডিয়ট নামে একটি বিতর্কিত ছোট গল্প প্রকাশিত  হয়েছিল। 

গল্পটি ছিল মোহাম্মদ নামে এক প্রতিবন্ধী, আধো বুদ্ধিমান ছেলে সম্পর্কে, যে তার পরিবারের দারিদ্রতায় ভুগে শেষে আত্মহত্যা করেছিল। এটি এক কাল্পনিক গল্প যা মূলত পিকেএন নাম্বুদ্রি লিখেছেন এক দশক আগে মালায়ালাম ভাষায় এবং এর সাথে ইসলামিক নবী মুহাম্মদের কোন যোগসূত্র ছিল না। এটি প্রথম কন্নড় ভাষায় প্রকাশিত হওয়ার পরে কোনও অশান্তি তৈরি হয়নি। তবে, বেঙ্গালুরু শহরের মুসলমানরা তাদের নবীর উল্লেখ হিসাবে সেই গল্পটি নিয়েছিল এবং সহিংসতার প্রতিবাদ করেছিল।  মার্চাররা তাণ্ডব চালিয়ে বেঙ্গালুরু, মহীশূর এবং মান্ড্যা শহরে পুলিশ কর্মীদের উপর হামলা করে।  বেঙ্গালুরু এবং এর শহরতলিতে করফিউ জারি করা হয়েছিল। সংবাদপত্রের সম্পাদক, যিনি এর প্রকাশক, তাকে 'দুটি জনগোষ্ঠীর মধ্যে শত্রুতা পোষণ করা এবং জনসাধারণের শান্তির জন্য পূর্বপরিকল্পিতভাবে নিবন্ধ লেখার জন্য গ্রেপ্তার করা হয়েছিল। তবে শীঘ্রই তাকে জামিনে মুক্তি দেওয়া হয়েছিল।  এই ঘটনায় কমপক্ষে চারজনের প্রাণহানির ঘটনা ঘটেছিল এবং ৫০ জনেরও বেশি লোক আহত হয়েছিল।  এপি নিউজ অনুযায়ী, প্রাথমিকভাবে পুলিশের গুলিতে  কমপক্ষে ১৬ জন প্রাণ হারিয়েছে, এবং ১৭৫ জনেরও বেশি গ্রেপ্তার করা হয়েছিল।

তথ্যসূত্র

বহিঃসংযোগ 

  
 ডেকানহেরাল্ড ই-পেপার 

ভারতের ইংরেজি ভাষার সংবাদপত্র
বেঙ্গালুরুর সংবাদপত্র
১৯৪৮-এ প্রতিষ্ঠিত ভারতীয় কোম্পানি
শ্লঁস্ক ভ্রৎসোয়াফ

ভ্রৎসোয়াফস্কি ক্লুব স্পোর্তোভি ভ্রৎসোয়াফ স্পঁউকা আকৎসিয়না (এছাড়াও ডাব্লিউকেএস শ্লঁস্ক ভ্রৎসোয়াফ, শ্লঁস্ক ভ্রৎসোয়াফ () অথবা শ্লঁস্ক নামে পরিচিত) হচ্ছে ভ্রৎসোয়াফ ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৪৭ সালে প্রতিষ্ঠিত হয়েছে। শ্লঁস্ক ভ্রৎসোয়াফ তাদের সকল হোম ম্যাচ ভ্রৎসোয়াফের স্তাদিওন মিয়েস্কিতে খেলে থাকে; যার ধারণক্ষমতা হচ্ছে ৪৪,৪১৬। বর্তমানে এই ক্লাবের ম্যানেজারের দায়িত্ব পালন করছেন ভিতেঁশ্লাভ লাভিশকা এবং সভাপতির দায়িত্ব পালন করছেন পিওত্র ভাশনিভস্কি। পোলীয় মধ্যমাঠের খেলোয়াড় শিশতফ মঁচিনস্কি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, শ্লঁস্ক ভ্রৎসোয়াফ এপর্যন্ত ৭টি শিরোপা জয়লাভ করেছে; যার মধ্যে ২টি একস্ত্রাকলাসা, ২টি পোলীয় কাপ, ১টি একস্ত্রাকলাসা কাপ এবং ২টি পোলীয় সুপার কাপ শিরোপা রয়েছে।

অর্জন
একস্ত্রাকলাসা
চ্যাম্পিয়ন (২): ১৯৭৬–৭৭, ২০১১–১২
রানার-আপ (৩): ১৯৭৭–৭৮, ১৯৮১–৮২, ২০১০–১১
পোলীয় কাপ
চ্যাম্পিয়ন (২): ১৯৭৫–৭৬, ১৯৮৬–৮৭
রানার-আপ: ২০১২–১৩
একস্ত্রাকলাসা কাপ
চ্যাম্পিয়ন: ২০০৯
পোলীয় সুপার কাপ
চ্যাম্পিয়ন (২): ১৯৮৭, ২০১২

তথ্যসূত্র

বহিঃসংযোগ

  

শ্লঁস্ক ভ্রৎসোয়াফ
একস্ত্রাকলাসার ক্লাব
পোল্যান্ডের ফুটবল ক্লাব
১৯৪৭-এ পোল্যান্ডে প্রতিষ্ঠিত
১৯৪৭-এ প্রতিষ্ঠিত ফুটবল ক্লাব
বাংলাদেশ কাবাডি ফেডারেশন

বাংলাদেশ কাবাডি ফেডারেশন হলো বাংলাদেশ কাবাডির সর্বোচ্চ জাতীয় সংস্থা এবং এটি বাংলাদেশের কাবাডি পরিচালনার জন্য একনিষ্ঠা দায়বদ্ধ। বাংলাদেশ কাবাডি ফেডারেশনের সভাপতি হলেন র‌্যাপিড অ্যাকশন ব্যাটালিয়নের (র‌্যাব) মহাপরিচালক চৌধুরী আবদুল্লাহ আল মামুনকেএবং সাধারণ সম্পাদক হলেন বাংলাদেশ পুলিশের ঢাকা রেঞ্জের ডিআইজি হাবিবুর রহমান।

ইতিহাস 
বাংলাদেশ কাবাডি ফেডারেশন ১৯৭৩ সালে বাংলাদেশ অপেশাদার কাবাডি ফেডারেশন হিসাবে প্রতিষ্ঠিত হয়েছিল। এটি ১৯৭৩ সালে বাংলাদেশ দল ভারতের বিপক্ষে প্রথম আন্তর্জাতিক ম্যাচ খেলে। ১৯৭৮ সালে, এটি প্রতিষ্ঠাতা সদস্য হিসাবে এশীয় অপেশাদার কাবাডি ফেডারেশনে যোগদান করে। ১৯৯০ সালে এশিয়ান গেমসে কাবাডি যুক্ত হয়। বাংলাদেশ কাবাডি ফেডারেশন জাতীয় কাবাডি প্রতিযোগিতার আয়োজন করে থাকে।

প্রতিযোগী দল 
 আলী স্পোর্টিং ক্লাব
 গুলিস্তান স্পোর্টিং ক্লাব
 আইডিয়াল ক্রীড়াচক্র
 মনিরুজ্জামান ক্রীড়াচক্র
 সানশাইন স্পোর্টিং ক্লাব
 মুরাদনগর একাদশ
 সোনালী রিক্রিয়েশন ক্লাব
 জেবি স্পোর্টিং ক্লাব

আরো দেখুন
 বাংলাদেশ জাতীয় কাবাডি দল

তথ্যসূত্র 

ঢাকা ভিত্তিক সংগঠন
বাংলাদেশে ক্রীড়া পরিচালনা পরিষদ
১৯৭৩-এ বাংলাদেশে প্রতিষ্ঠিত
বাংলাদেশে কাবাডি
ডেইলি এক্সেলসিয়র

ডেইলি এক্সেলসিয়র একটি ইংরেজি ভাষার সংবাদপত্র, যা জম্মু ও কাশ্মীরেরজম্মু শহর থেকে প্রকাশিত হয়। এটি এসডি রোহমেত্র প্রতিষ্ঠা করেছিলেন। সংবাদপত্রটি ১৯৬৫ সালের ১ জানুয়ারি থেকে প্রকাশিত হয়। এর বর্তমান সম্পাদক হলেন কমল রোহমেত্র ও নীরজ রোহমেত্র।

সাংবাদিক মৃত্যু 
২০০৮ সালের ১১ ই মে জম্মু ও কাশ্মীরের সাম্বা জেলায় সন্ত্রাসবাদী ও সুরক্ষা বাহিনীর মধ্যে সশস্ত্র সংঘর্ষের ছবি তুলতে গিয়ে ফটো সাংবাদিক অশোক সোধি নিহত হন। একটি বুলেট তাকে আঘাত করে তখন তিনি এই সংঘর্ষের আরও ভাল ছবি নিতে আরও কাছে গিয়েছিলেন।

আরো দেখুন 

 ভারতের সংবাদপত্রের তালিকা 
 ভারতের গণমাধ্যম

তথ্যসূত্র

বহিঃসংযোগ 

 দৈনিক এক্সেলিসিয়ার ওয়েবসাইট

ভারতের ইংরেজি ভাষার সংবাদপত্র
জম্মু ও কাশ্মীরের গণমাধ্যম
চিংচুয়ে মসজিদ

জিঞ্জু মসজিদ () চীনের চিয়াংসু প্রদেশের নানচিংয়ের কিনহুই শহরে অবস্থিত একটি মসজিদ। কিনহুই শহরে ২৮ নং শেংজু রোডে মসজিদটি অবস্থিত।

ইতিহাস 
১৩৮৮ সালে মিং রাজবংশের হংকউ সম্রাটের আদেশে মসজিদটি নির্মাণ করা হয়। ১৯৯২ সালে মসজিদটির নির্মাণ কাজ শেষ হয়। জুয়ান্ডে সম্রাটের শাসনকালে চেং মসজিদটি সংস্কারের জন্য আবেদন করে এবং ১৪৩০ সালে মসজিদের প্রথম মেরামত কাজ শেষ হয়। ষোড়শ শতাব্দীর মধ্যভাগে জিয়াজিং সম্রাট কর্তৃক মসজিদটিকে আরও সম্প্রসারণ এবং মেরামত করা হয়। ১৪৯২, ১৮৭৭, ১৮৭৯, ১৯৫৭, ১৯৮২, ১৯৮৪ এবং ২০০২ সালে মসজিদটিকে মেরামত করা হয়। উনিশ শতকের শেষের দিকে তাইপিং বিদ্রোহের ফলে মসজিদটির মূল আয়তন ১৬৪ একর থেকে মাত্র ১৬৫০ বর্গমিটার নামিয়ে আনা হয় এবং মসজিদ কর্তৃক প্রদত্ত শুল্ক কমিয়ে আনা হয়। বর্তমান মসজিদ কাঠামোটি চিং রাজবংশের শাসনকালের শেষদিকে নির্মাণ করা হয়েছে এবং মসজিদের আয়তন হ্রাস করে ০.৪ হেক্টর করা হয়। ২০০৮ সালে নানজিং পৌরসভার সহায়তায় মসজিদটি মেরামত ও সংস্কার করা হয়। ২০১৪ সালে মসজিদ সংলগ্ন প্রাথমিক বিদ্যালয়টি সরকার কর্তৃক মসজিদের সাথে যুক্ত করায় ক্ষেত্রফল দ্বিগুণ হয়ে যায়।

স্থাপত্য 
চীন-ইসলামী স্থাপত্য শৈলীর সংমিশ্রণে মসজিদটি তৈরি করা হয়েছে। মসজিদের তিনটি প্রবেশপথ আছে। প্রবেশপথগুলোর উপর রাজকীয় ফলক আছে। ফলকের শীর্ষের মাঝ বরাবর "রাজকীয় আদেশ দ্বারা প্রদত্ত" এবং এর নিচে এটি "জিঙ্গজুয়েসি" (মসজিদটির নাম) লেখা আছে। মসজিদটিতে বেশ কয়েকটি উঠান, একটি অভ্যর্থনা কক্ষ, একটি অযুখানা, একটি সাক্ষাৎ ঘর, অতিথিদের থাকার ঘর, একটি নামাজঘর, একটি রান্নাঘর আছে। মসজিদের পশ্চিম প্রান্তে একটি মিহরাব আছে। মসজিদটি নানজিং মেট্রোর সানশাজি স্টেশনের উত্তর পূর্ব দিকে হেঁটে যাওয়া যাবে এমন দূরত্বে অবস্থিত।

চিত্রশালা

আরও দেখুন 
 চীনে ইসলাম 
 চীনের মসজিদের তালিকা

তথ্যসূত্র

বহিঃসংযোগ 
 সরকারি ওয়েবসাইটে মসজিদের বিবরণ 

চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
অপর্যালোচিত অনুবাদসহ পাতা
চীনের মসজিদ
১৪শ শতাব্দীতে চীনে প্রতিষ্ঠিত